Etter at Klette hadde vært ettersøkt siden 1990-årene mottok tysk politi et tips fra publikum i november 2023, og i februar 2024 ble hun arrestert og siktet for seks ran og drapsforsøk. Det ble da avdekket at hun hadde bodd i en leilighet i Berlin under det falske navnet Claudia Ivone. Hennes medhjelpere Ernst-Volker Staub og Burkhard Garweg er fortsatt etterlyst av tysk politi, og gjennomsøk av Klettes leilighet avdekket nye fotografier av de to. I tillegg ble det funnet ammunisjon og et utenlandsk pass som ble antatt å være falskt.